text: Gratis opera i Jelling, Aabenraa og Skamling
  01 august 2010 kl. 07.16
  Det kongelige Teater runder både Jelling og Aabenraa i forbindelse med koncertrækken "Opera i det fri".
  Og selvfølgelig er der også igen i år den store operafest på Skamling.
  Der er gratis adgang til konceerterne som foregår den 8. august kl. 18 - Vejle, Jelling Højene og den 21. august kl. 18 - Aabenraa, Brundlund Slot
   
  Det komplette program for Opera i det fri-koncerterne er nu tilgængeligt på Det Kongelige Teaters hjemmeside. Ved koncerterne medvirker operasolisterne Anne Margrethe Dahl, Tuva Semmingsen, Peter Lodahl, Palle Knudsen og Guido Paevatalu samt pianisten Leif Greibe. 
  Udover Jelling og Aabenraa besøger Det Kongelige Teater traditionen tro Skamlingsbanken med hele det store udtræk: Det Kongelige Kapel, Den kongelige Ballet, Det Kongelige Operakor og solister fra Den Kongelige Opera - i alt over 200 medvirkende.
  Koncerten foregår den 15. august - start kl. 15 - og der er gratis adgang. Det er 13. år i træk at der inviteres til Opera i det fri på Skamlingsbanken.
  